Downing Street

Downing Street on tänav Londoni südalinnas. Tänav on saanud nime oma rajaja, 17. sajandi diplomaadi ja riigimehe George Downingi järgi. 

Kuigi sellel tänaval asuvad ka teised ametiasutused, tähistab Downing Street tavakeeles peamiselt Suurbritannia peaministrit, kelle ametlik residents asub aadressil Downing Street 10. Lisaks paiknevad samal tänaval rahandusministri residents (Downing Street 11) ja valitseva partei distsipliinivalvuri (Chief Whip'i) residents. Residentside vastas paikneb Suurbritannia välisministeeriumi hoone.

1989. aastal, kui kardeti IRA rünnakuid, püstitati tollase peaministri Margaret Thatcheri kaitseks tänava kumbagi otsa terasväravad, mis piiravad tänavat siiani.


Kategooria:Londoni tänavad